**Інтэлектуальная гульня**

**“Разумнікі і разумніцы”**

**Мэта:** актуалізаваць веды дзяцей пра Беларусь, яе славутых землякоў, родную мову;

выхоўваць пачуццё патрыятызму, годнасці і гонару за сваю Радзіму;

развіваць эстэтычны густ, маўленне і творчае мысленне вучняў;

садзейнічаць развіццю цікавасці да гісторыі, традыцый і культуры Бацькаўшчыны, да яе сучаснага жыцця;

фарміраваць грамадзянскую пазіцыю ў вучняў, жаданне стаць неабходнымі сваёй краіне, быць вартымі яе.

**Гучыць песня**

**Слайд №1**

**Вядучы:** … Як і кожны ў маёй старане,

я багацце бязмернае маю. *(****слайд № 2 з эпіграфам)***

Ды не ў грошах, не ў золаце – не!

У любові да роднага краю. *(А. Вольскі)*

Родная зямля, любая Беларусь. Вось яна – святая зямля дзядоў і прадзедаў, гераічнай славы, зямля Скарыны, Купалы і Коласа! Яна перад табой, з табою. Як не любіць усё гэта – сваё, блізкае, роднае?!

( на экране **слайды** – мясціны Беларусі)

Самы добразычлівы і гасцінны народ жыве ў Беларусі. Так, сёння Гімназія г. Петрыкава прымае ўрачыста да сябе вучняў 4 класаў з усяго Петрыкаўскага раёна. Мы праводзім інтэлектуальную гульню “Разумнікі і разумніцы”. Тэматыка якой “Мая Радзіма – Беларусь”. Сустракаем удзельнікаў…

**Гучыць песня “**Белая Русь ты мая” (В. Мулявін, В. Скарынкін)

*Удзельнікі пад музыку заходзяць у залу і займаюць месцы.*

**Вядучы:** Сёння вы будзеце спаборнічаць у ведах пра нашу краіну, імя якой - Беларусь. Падручнік “Мая Радзіма - Беларусь” дапамог вам падрыхтавацца да гэтай гульні. Мінулае краіны вывучаюць не толькі па падручніках. Каб ведаць яе гісторыю, трэба самому цікавіцца ёю. Варта наведваць музеі, чытаць гістарычныя кнігі. Прымаць удзел у экскурсіях і падарожжах па гістарычных мясцінах. Знаёміцца з гісторыяй сваёй сям’і, вёскі і горада, сваёй Радзімы.

Ацэньваць вас сёння будзе кампетэнтнае і вельмі добрае журы:

1.

2.

3.

4.

5.

На працягу ўсёй гульні нам будуць аказваць дапамогу назіральнікі:

1.

2.

Ордэн нашым разумнікам і разумніцам будуць уручаць вучні 5 класа Курыціцкай сярэдняй школы.

Зараз самы час пазнаёміцца з правіламі гульні. Для таго, каб выбраць 3 удзельнікаў фінальнай гульні, мы правядзём віктарыну “Падарожжа па Беларусі”. За кожны правільны адказ вы атрымаеце ордэн. 3 вучні, якія набяруць большую колькасць ордэнаў , выйдуць у фінальную гульню. А пераможца фіналу атрымае галоўны прыз –“Мудрую саву”.

Вы падрыхтаваліся!? Я жадаю вам поспехаў!

**Віктарына** (гл. дадатак 1 падручниік МРБ) Дзеці адказваюць на пытанні віктарыны.

**Вядучы:** Падводзім вынікі віктарыны. Слова журы.

(журы аб’яўляе ўдзельнікаў, якія набралі большую колькасць ордэнаў)

**Вядучы:** Пераможцаў я прашу выйсці да мяне.

Дзеці, каб выбраць , на якой дарожцы вы будзеце спаборнічаць у фінальнай гульні, неабходна паспаборнічаць яшчэ ў 2 конкурсах:

-Першы конкурс “Асноўныя гістарычныя даты Беларусі”

(гл. дадатак, змешчаны на старонцы 156 падручніка);

-Другі конкурс - красамоўства: “Гісторыя Беларусі вачыма дзяцей” (д/з).

Журы падвядзе вынікі і скажа нам, хто з вас заняў 1, 2, 3 месцы. Удзельнік, які займе 1 месца – будзе першым выбіраць колер дарожкі, другое – будзе выбіраць колер дарожкі другім, трэцяе – дарожка, якая засталася.

**Чырвоная дарожка** - калі адказваеш на два пытанні, становішся пераможцам, памыляцца не трэба. За няправільны адказ - пакідаеш гульню.

**Жоўтая дарожка** - за тры пытанні можна стаць пераможцам, памыліцца можна 1 раз. За няправільны адказ, вы ўсё роўна пераходзіце на наступную ступеньку. Вы адразу пакінеце гульню за другі няправільны адказ.

**Зялёная дарожка** - 4 ступенькі, памыліцца можна 2 разы. За няправільны адказ вы ўсё роўна пераходзіце на наступную ступеньку. А пры 3-ім няправільным адказе – вы пакідаеце дарожку.

**Вядучы:** Першы конкурс “Асноўныя гістарычныя даты Беларусі” (3-5 мін)

(Карткі, на якіх напісаны даты і падзеі, пераблытаны. Заданне: запісаць правільна)

**Вядучы:** Другі конкурс красамоўства : “Гісторыя Беларусі вачыма дзяцей” (д/з да 5 мін)

**Вядучы:** Слова прадстаўляецца паважанаму журы.

**Гучыць песня:** ВІА “Песняры”, “Купалінка”- бел.народная песня

**Удзельнікі выбіраюць дарожкі.**

**Вядучы:**

Першым выбірае ўдзельнік чырвонай дарожкі.

(Удзельнік выбірае катэгорыю пытання. Пытанні гл. дадатак 2)

**Слайд 2** 1. “Плошчы, праспекты, вуліцы”

2. “Будынкі”

3. “Імёны”

**Вядучы:** Другі этап “Мая Рэспубліка”. Першым выбірае ўдзельнік (чырвонай або **?**) дарожкі.

(Пытанні гл. дадатак 3)

**Слайд 3** 1. “Урад”

2. “Даты”

3. “Імёны”

**Вядучы:** Трэці этап “Дзяржаўны герб і сцяг нашай краіны”

Першым выбірае ўдзельнік **?** дарожкі.

(Пытанні гл. дадатак 4)

**Слайд 4** 1. “Цікава ведаць”

2. “Даты”

3. “Колер”

**Вядучы:** Чацвёрты этап “Тут мінуўшчына з сучаснасцю сышліся” Першым выбірае катэгорыю пытання ўдзельнік ? дарожкі.

(Пытанні гл. дадатак 5)

**Слайд 5** 1. “Гарады”

2. “Паданні”

3. “Заводы, электрастанцыі”

(Дзеці, якія яшчэ засталіся на дорожцы, удзельнічаюць у гэтым конкурсе. Калі такіх няма, а час яшчэ дазваляе, могуць адказваць гледачы, а за гэта атрымоўваць ордэн).

**Вядучы:** Усе этапы пройдзены. Час падводзіць вынік гульні..

Слова прадстаўляю журы.

(Журы аб’яўляе пераможцу гульні. Узнагароджвае сімвалам розуму – “Мудрай савой”! Можна ўзнагародзіць дыпломамі ўдзельнікаў, якія праяўлялі вынаходніцкія здольнасці, давалі яскравыя адказы, але не змаглі выйсці ў фінал).

**Гучыць песня**

**Дадатак 1**

**Віктарына “Падарожжа па Беларусі”**

1. Найвялікшы скарб Беларусі? (*Людзі*)
2. Чаму нас называюць беларусамі?(*Белага колеру льняной вопрадкі і светлых валасоў; белыя- значыць вольныя*)
3. Плошча Беларусі? (*больш за 207 тыс км квадр*)
4. Працягласць нашай краіны з поўначы на поўдзень? (560 км)
5. Якія краіны мяжуюць з Беларуссю? (*Расія, Украіна, Польшча, Латвія і Літва)*
6. На колькі абласцей падзяляецца тэрыторыя Беларусі? (*6 абл)*
7. Колькі насельніцтва пражывае ў Беларусі ? (*каля 10 міл*)
8. Вобласць, у якой мы пражываем? *(Гомельская)*
9. Назавіце галоўныя рэкі Беларусі? *(Дняпро,Прыпяць, Бярэзіна, Сож, Нёман, Заходняя Дзвіна)*
10. Незвычайная рака. Сёння яна цячэ ў падземнай трубе пад адной з вуліц, што ў Мінску. Назавіце яе. (*Няміга)*
11. Якая рака працякае праз самы старажытны горад Беларусі ? (*Зах. Дзвіна, Полацк)*
12. Назавіце самыя вялікія азёры Беларусі *(Нарач, Чорнае, Асвейскае, Браслаўскія, Свіцязь)*
13. У якой вобласці знаходзіцца возера Свіцязь? (*Гродзенскай)*
14. У старажытныя часы праз тэрыторыю Беларусі праходзіў вялікі гандлёвы шлях. Як ён называўся? *(Шлях “з варагаў у грэкі”)* З. Дзвіна і Дняпро злучалі Балтыйскае і Чорнае моры.
15. Стагоддзе гэта колькі год? (*100)*
16. Колькі год існуе наша эра і чаму? (*2013 - ы год ад нараджэння Ісуса Хрыста)*
17. Назавіце першую дату ў гісторыі нашай краіны, якую мы ведаем дакладна? (*862г упамінаецца г. Полацк*)
18. У якім годзе (стагоддзі)адбылася бітва на рацэ Нямізе?(*1067г, 11 ст)*
19. Дзе знаходзіцца музей валуноў? *( У Міску)*
20. Колькі курганаў налічваецца ў Беларусі? (*больш за 15 тыс)*
21. Аб жыцці продкаў у старадаўнія часы нам паведамляюць пісьмовыя крыніцы. Як яны называюцца? *(летапісы)*
22. Назавіце галоўныя цэнтры перапісвання кніг у старажытнай Беларусі? *(Полацк, Тураў)*
23. Калі і дзе нарадзіўся Кірыла Тураўскі? *( У пачатку 12 стагоддзя ў Тураве)*
24. Калі і дзе нарадзіўся Францыск Скарына? *( У пачатку 15 стагоддзя ў Полацку)*
25. У якім годзе выйшла ў свет першая друкаваная кніга выдадзеная Ф. Скарынам ? *(1517г*)
26. Хто такая князёўна з трыма імёнамі? Назавіце гэтыя яе імёны. *(Рагнеда, Гарыслава, Анастасія)*
27. Чый сын Яраслаў Мудры? *(Гарыславы і князя Уладзіміра)*
28. Калі быў пабудаваны сабор святой Сафіі ў Кіеве? (*11 стагоддзе па загаду Я. Мудрага)*
29. Першае імя Прадслава. Назавіце яе другое імя. *(Ефрасіння Полацкая)* с.54
30. Будынак, дзе жывуць манахі? *(Манастыр)*
31. Назавіце святыню беларускага народа, якую ў 1161 годзе зрабіў майстар Лазар Богша*? (Крыж Ефрасінні Полацкай)*
32. Адкуль пайшла назва горад Гомель? *(Людзі сплаўлялі лес у Дняпро, голасна папярэджвалі адзін аднаго “Го-го мель!” або ад назвы ручая Гамяюк)*
33. Пачынаючы з якога стагоддзя беларускія гарады атрымалі права на самакіраванне? (*14 ст)*
34. Для чаго нашы продкі будавалі замкі? *( Каб абараніцца ад ворагаў)*
35. У якім стагоддзі быў пабудаваны Нясвіжскі замак ? *(16 ст)*
36. “Зброя, - казала яна – прыносіць у хаты замест хлеба горыч ды слёзы”. Назавіце яе імя? *(Ефрасіння П)*
37. Назавіце пісьмовы закон Вялікага Княства Літоўскага? *(Статут ВКЛ)*
38. Колькі дзён працягвалася Грунвальдская бітва? (*1 дзень)*
39. Як раней называўся горад Віцебск? (*Відбеск-Віцьбеск)*
40. Дзе і чаму часцей за ўсё будаваліся гарады? ( *На берагах рэк; лягчэй умацоўваць паселішча, рыбная лоўля …)*
41. Чаму сучаснікі называлі Беларусь “краінай замкаў”? (*замкі размяшчаліся праз 30-40 км*)
42. Чаму вырабы старажытных майстроў лічацца нацыянальным скарбам?(*Лепшыя дасягненні нашай культуры, гэта наша гісторыя*)
43. Ткацтва лічылася хатнім рамяством. Што ж ткалі на хатніх станках? (*ручнікі, палавікі. Мешкавіну* ..)
44. Майстар, які вырабляў шкло? (*Гутнік)*
45. Што ткалі слуцкія ткачыхі? (*Слуцкія паясы*).
46. Як раней называўся лялечны тэатр? (*батлейка*)
47. У якім стагоддзі хрысціянства падзялілася на праваслаўе і каталіцызм? (*11 ст. 1054г*).
48. Што такое “Маніфест” ? (*Урачысты пісьмовы зварот да народа*)
49. Назавіце гады жыцця Янкі Купалы? ( *1882 – 142гг.)*
50. Назавіце гады жыцця Я Коласа? (*1882-1956гг.)*
51. Растлумачце слова “прыгонныя”? (*Сяляне, якія належалі панам*)
52. Усевалад Ігнатоўскі быў: першадрукаром, манахам, гісторыкам. Дайце правільны адказ. (*гісторыкам*)
53. Чым займаліся браты Канстанцін і Яўстафій Тышкевічы? *(вывучэннем гісторыі роднага краю)*
54. У якім годзе адбылася Кастрычніцкая рэвалюцыя? *(1917г*)
55. Фабрыка па вырабу цукерак у Мінску? (*камунарка*)
56. У 1920-1930 гады была пабудавана фабрыка па вырабу паперы, кардону для сшыткаў і кніг. Дзе? (*Добрушская папяровая фабрыка*)
57. У яком стагоддзі адбылася Першая сусветная вайна? *( 20 ст*)
58. Калі пачалася Вялікая Айчынная вайна? *( 22 чэрвеня 1941г)*
59. Ці з’яўляецца г. Брэст горадам – героям? ( *Не. Брэсцкая крэпась- герой)*
60. Дзе знаходзіцца “Буйніцкае поле”? (*Пад г. Магілёвам*).

**Дадатак 2**

**Першы этап “Мінск – сталіца нашай дзяржывы” Слайд 2**

*Катэгорыі пытанняў*

1. “Плошчы, праспекты, вуліцы” **Пытанне:** *“Варотамі” сталіцы называюць месца, дзе пасля заканчэння ВАВ былі пабудаваны два будынкі, якія нагадваюць вежы. Тут размешчаны чыгуначны вакзал і адзін з аўтавакзалаў. Назавіце месца! (Прывакзальная плошча)*

2. “Будынкі” **Пытанне:** НаКастрычніцкай плошчы ўзведзены велічны будынак, недалёка знак “Нулявы кіламетр”, які з’яўляецца пачаткам дарог Беларусі. Назавіце гэты будынак! *(Палац Рэспублікі)*

3. “Імёны” **Пытанне:** Плошча імя гэтага паэта ўзнікла на месцы, якое раней называлася Камароўкай. А зараз так называюць рынак. Цэнтральнае месца на плошчы займаюць помнік паэту і скульптуры герояў яго твораў. Назавіце імя паэта! (Я Колас).

**Дадатак 3**

**Другі этап “Мая Рэспубліка” Слайд 3**

*Катэгорыі пытанняў*

1. “Урад” **Пытанне:**Урад кіруе ўсімі справамі ў нашай краіне, ажыццяўляе выкананне прынятых законаў. Назавіце яго! (Савет міністраў РБ)

2.“Даты” **Пытанне:** У якім годзе была абвешчана незалежная і самастойная дзяржава – Рэспубліка Беларусь? (1991)

3. “Імёны”  **Пытанне:** Згодна з Асноўным Законам РБ у 1994 годзе на гэту пасаду ў выніку ўсенароднага галасавання быў абраны гэты чалавек. Назавіце яго поўнае імя. (Ал. Рыгор. Лукашэнка)

**Дадатак 4**

**Трэці этап “Дзяржаўны герб і сцяг нашай краіны”** **Слайд 4**

*Катэгорыі пытанняў*

1. “Цікава ведаць” **Пытанне:**Чырвоны і зялёны колер адлюстраваны ў самай высокай узнагародзе нашай рэспублікі. Першым яе атрымаў ваенны лётчык. Назавіце ўзнагароду! (Герой Беларусі)

2. “Даты” **Пытанне:**  У якім годзе ўведзена новая дзяржаўная сімволіка РБ (флаг і герб сучасныя!)? (1995)

3. “Колер” **Пытанне:** Пералічыце колеры, якія выкарыстаны на Дяржаўным гербе! (7 колераў: чырвоны, зялёны, залацісты, блакітны, белы, ружовы, фіялетавы)

**Дадатак 5**

**Чацвёрты этап “Тут мінуўшчына з сучаснасцю сышліся” слайд 5**

*Катэгорыі пытанняў*

1. “Гарады” **Пытанне:**Адзін з самых буйных маладых гарадоў. Яшчэ яго называюць горадам хімікаў! (Наваполацк)

2. “Паданні” **Пытанне:** Раскажыце паданне пра горад Салігорск. (Шмат горкіх слёз пралілі тут раней нашы продкі. Слязамі прамачылі зямлю. Глыбока ў зямлю зацяклі яны. І ўтварылася там з людскіх слёз салёнае мора. А потым ператварылася яно ў соль зямлі.)

3. “Заводы, электрастанцыі” **Пытанне:** Новыя гарады – Салігорск, Жодзіна, Белаазёрск, Новалукомль… У сувязі з чым узнік горад Новалукомль? (Будаўніцтва Лукомскай электрастанцыі )